En middelsstor (gjerne 25-30 millimeter), nokså bred, blankt svart hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt. Denne arten skiller seg fra nære slektninger på en bredere kroppsform, hannen har to framtsikkende horn på pronotum og to ganske lange, krumme horn i pannen og svært spiss "snute". Pronotums forkant har kraftig mikroskulptur og noe gulaktig bestøvning, for øvrig varierer punkteringen på pronotum mye, med tett punkterte og glatte partier. Dekkvingene har grove og sterke punktstriper.